Diari Oficial de la Generalitat Valenciana


Sumari del DOGV 9622, del 21-06-2023 (2023/6981)

ACORD de 16 de juny de 2023, del Consell, pel qual se separa i es designa un vocal del Consell d'Administració de l'Autoritat Portuària d'Alacant.
--------------------------------------------------------------------------------------------------------------------------------------------------

### Dades del document

Número de DOGV
:   9622

Data del DOGV
:   21-06-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/6981


Data del document
:   16-06-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Acord

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat

ACORD de 16 de juny de 2023, del Consell, pel qual se separa i es designa un vocal del Consell d'Administració de l'Autoritat Portuària d'Alacant. [2023/6981]  
D'acord amb l'article 30.1 del text refós de la Llei de Ports de l'Estat i de la marina mercant, aprovat pel Reial decret legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'Administració de les autoritats portuàries d'Alacant, Castelló i València, aquests Consells han d'estar formats, respectivament, pel president de l'entitat, el capità marítim i tretze vocals.  
  
L'apartat 2 de l'article 30 del mencionat text refós disposa que la designació i separació dels vocals haurà de fer-se necessàriament a proposta de les administracions públiques i entitats i organismes representats en el consell d'administració, entre els quals, en l'apartat e, esmenta les organitzacions empresarials, que conforme amb l'article 1 del Decret 167/2010, de 15 d'octubre, del Consell, estaran representades per un vocal, amb una duració dels nomenaments de quatre anys, renovables.  
  
En l'àmbit de la Comunitat Valenciana la competència per a la separació i designació dels vocals correspon al Consell, per raó de l'article 17.b de la Llei 5/1983, de 30 de desembre, del Consell.  
  
La Confederació Empresarial de la Comunitat Valenciana ha remés sengles escrits pels quals interessa la separació de Perfecto Palacio López com a vocal del Consell d'Administració de l'Autoritat Portuària d'Alacant, en representació de la Confederació Empresarial de la Comunitat Valenciana i la designació en substitució d'aquell, de Joaquín Pérez Vázquez.  
En conseqüència, a proposta de la consellera de Política Territorial, Obres Públiques i Mobilitat, el Consell, en la reunió del dia 16 de juny de 2023,  
  
  
ACORDA  
  
Primer  
La separació com a vocal del Consell d'Administració de l'Autoritat Portuària d'Alacant, en representació de les organitzacions empresarials, de Perfecto Palacio López, amb efectes des del dia de la publicació en el Diari Oficial de la Generalitat Valenciana.  
  
Segon  
La designació com a vocal del Consell d'Administració de l'Autoritat Portuària d'Alacant, en representació de les organitzacions empresarials, de Joaquín Pérez Vázquez, amb efectes des de l'endemà de la publicació en el Diari Oficial de la Generalitat Valenciana.  
  
  
València, 16 de juny de 2023  
  
La consellera secretària,  
AITANA MAS MAS